Karl von Freymann

Karl von Freymann (Venemaal tuntud kui Karl Vladimirovitš, vene keeles Карл Владимирович фон Фрейман; 21. oktoober (vkj) 1861 Narva – 20. november 1920 Novgorod) oli Venemaa keisririigi sõjaväelane (kindralmajor).

Elulugu
Ta pärines Liivimaa aadlisuguvõsast. Sündis alampolkovnik Otto Woldemar Eduard von Freymanni (1828−1871) ja tema abikaasa vabapreili Pauline Sophie Katharine von Stackelbergi (1828−1903) pojana.Familiengeschichte der Familie v. Freymann a.d.H. Nursie saidil vonfreymann-chronik.de Hariduse omandas aastatel 1871−1880 6. Varssavi gümnaasiumis. 1881. aastal astus ta Venemaa sõjaväeteenistusse ja teenis kaardiväe grenaderipolgus. Sooritas 2. Konstantini sõjakooli juures eksamid ja ülendati 1884. aastal alampraporštšikuks. Järgnevalt teenis roodu- ja pataljonikomandörina. 1907. aastaks oli ta teeninud välja polkovniku auastme. 1913−1915 oli ta 85. Viiburi jalaväepolgu komandör, kellena osales Esimeses maailmasõjas.Русская армия в Великой войне: Картотека проекта: Фрейман Карл Владимирович saidil grwar.ru

Võttis osa sõjakäigust Ida-Preisimaale ja teda autasustati Georgi mõõgaga. Tema tegevust kirjeldati autasu saamisel järgmiselt:Georgi ordeni kavalerid. Mitte-eestlaste elulood saidil ra.ee

1914. aastal ülendati ta kindralmajoriks. 1915−1917 oli ta 111. jalaväediviisi brigaadikomandör ja seejärel 192. jalaväediviisi ülem. Samal aastal asus koos perekonnaga elama Novgorodi, kus tegutses kirjanikuna. Arreteeriti bolševike poolt ja mõisteti vanglasse. 1920. aastal vabanes, kuid suri peagi neeruhaigusse.

1895. aastal abiellus Natalie Terese Lucanderiga, kellega tal oli kolm tütart.

Auastmed
 Aasta Kuupäev  Auaste 1884 4. august 20px alampraporštšik 1885 28. jaanuar 20px alamporutšik 1889 9. aprill 20px porutšik 1897 13. aprill 20px staabikapten 1900 6. mai 20px kapten 1907 6. detsember 20px polkovnik 1914 13. november 20px kindralmajor

Tunnustus
Venemaa autasud
40px Püha Stanislavi ordeni III klass (6. detsember 1903)
40px Püha Anna ordeni III klass (6. detsember 1906)
40px Püha Stanislavi ordeni II klass (1910, mõõgad 29. september 1916)
40px Püha Anna ordeni II klass (1913)
40px Püha Vladimiri ordeni IV klass koos mõõkade ja lindiga (3. jaanuar 1915)
40px Georgi mõõk (11. märts 1915)
40px Püha Vladimiri ordeni III klass koos mõõkadega (28. mai 1915)
40px Püha Stanislavi ordeni I klass koos mõõkadega (8. jaanuar 1916)

Välismaa autasud
40px Bulgaaria Püha Aleksandari ordeni V klass (10. veebruar 1898)

Esivanemad

Vaata ka
Freymann (Nursi)

Viited

Välislingid
Familiengeschichte der Familie v. Freymann a.d.H. Nursie saidil vonfreymann-chronik.de
Georgi ordeni kavalerid. Mitte-eestlaste elulood saidil ra.ee
Русская армия в Великой войне: Картотека проекта: Фрейман Карл Владимирович saidil grwar.ru

Kategooria:Liivimaa aadlikud
Kategooria:Püha Vladimiri III klassi ordeni kavalerid
Kategooria:Püha Vladimiri IV klassi ordeni kavalerid
Kategooria:Venemaa sõjaväelased
Kategooria:Sündinud 1861
Kategooria:Surnud 1920